[{"text_idx": "#000001", "text": "Bigarrenez utzi behar izan dute Ibilaldia jaia Elorrion. Lehenengo maiatzeko hitzordua izan zen, eta orain, urriaren 18rako iragarri zutena. Alternatiba modura, datorren asterako hainbat ekitaldi antolatu dituzte, ikusle kopuru mugatuekin eta beharrezko segurtasun neurriak betez."}, {"text_idx": "#000002", "text": "Ibilaldia elkartetik jakinarazi dutenez, urriaren 12an, 18:00etan, \u2018Gora Kasete!\u2018 umeentzako ikuskizuna izango da ikastolan. Gainera, urriaren 14an, ordu berean, \u2018El hoyo\u2018 filma izango da ikusgai Arriola antzokian, eta jarraian Abadin\u0303oko Galder Gaztelu-Urrutia zuzendariarekin solasean aritzeko aukera izango da."}, {"text_idx": "#000003", "text": "Urriaren 17an, larunbata, Izaki Gardenak taldeak kontzertua egongo da ikastolan (5 euro), 20:30ean, eta biharamunean, urriaren 18an, 11:00etatik aurrera, Ibilaldiaren agur ekitaldia ospatuko da, bertso, magia, musika eta dantza emanaldiekin."}]